Zuma 'ignoreer elektrisiteitskrisis' – Greenpeace | Nuus24
Johannesburg – Pres. Jacob Zuma het die land se elektrisiteitskrisis in sy staatsrede Donderdag geïgnoreer, het die omgewingsorganisasie Greenpeace gesê."Greenpeace glo as die regering ernstig was oor die skep van 'n volhoubare toekoms wat gebaseer is op werkskepping en energiesekuriteit, sou daar baie groter beleggings in arbeidsintensiewe hernieubare energie gewees het," het die organisasie in 'n verklaring gesê.Greenpeace het gesê Suid-Afrika sal te staan kom voor probleme met die stygende prys van elektrisiteit en 'n dreigende waterkrisis."Die regering se geraamde belegging van R47 miljard in hernieubare-energie-projekte is 'n stap in die regte rigting," het die groep gesê.Hoewel dié bedrag groot is, is dit baie klein vergeleke met die meer as R200 miljard wat op die steenkoolkragstasies Medupi en Kusile spandeer word, of die beraamde R1 biljoen wat die beplande kernprogram kan kos."Die realiteit is dat beleggings in steenkool en kernkrag hierdie land twee treë agteruit neem, en die groei van die sektor vir hernieubare energie belemmer," het Greenpeace aangevoer. – Volg Nuus24 op Twitter.
Lees meer oor: elektrisiteitskrisis | staatsrede VOLGENDE OP NUUS24X